En chauffør, der lidt før klokken 14.20-tiden var ved at rengøre sin betonlastbil hos FC Beton i Drastrup, fik ved et uheld en hånd ind i det transportbånd, der bliver brugt til at tømme betonblanderen. Det fortæller indsatsleder ved Nordjyllands Beredskab Jakob Schmidt. Brandfolk fra Nordjyllands Beredskab var i nærheden i et andet ærinde, så de kunne hurtigt komme til stedet, få manden fri og yde førstehjælp, indtil ambulance og lægebil ankom. Manden brækkede armen ved uheldet, og han er bragt til sygehuset til behandling. Arbejdstilsynet skal nu undersøge arbejdsulykken nærmere.

Referat:
FC Beton i Drastrup blev torsdag ved 14.20-tiden ramt af en arbejdsulykke, da en chauffør fik hånden i klemme i et transportbånd